एक्सचेंज के सूत्रों के मुताबिक, इस महीने के अंत तक इसकी मंजूरी मिलने के आसार हैं. केडिया कमोडिटी के डायरेक्टर अजय केडिया के मुताबिक, अपने एमएसपी (न्यूनतम समर्थन मूल्य) से नीचे चल रही दालों को इस कदम से सपोर्ट मिलेगा. इससे किसानों को उत्पाद की सही कीमत भी मिल सकेगी. सरकार के पास दालों का भारी स्टॉक है. इसके अलावा ज्यादा उत्पादन से कई राज्यों में दालों की कीमतें एमएसपी से नीचे बनी हुई हैं.